
R E F E R A T

                 Prin Hotărârea Consiliului Local nr.195/16.09.2003 s-a aprobat constituirea Consiliilor Consultative de Cartier în municipiul Timişoara, conform Hotărârii Consiliului Local nr.95/03.05.2001 privind arondarea pe zone a consilierilor locali în municipiul Timişoara, ca instrumente de participare cetăţenească pentru îmbunătăţirea procesului decizional în administraţia publică locală, în scopul realizării în comun 

a unor acţiuni, lucrări, servicii şi proiecte de interes public local. Totodată, s-a aprobat parteneriatul dintre Consiliul Local al Municipiului Timişoara şi Consiliile Consultative de Cartier ce se vor constitui în municipiul Timişoara pentru identificarea şi rezolvarea problemelor comunităţii locale.

                  Pentru constituirea efectivă a Consiliilor Consultative de Cartier (C.C.C.) se impune aprobarea de către Consiliul Local al Municipiului Timişoara a unui Regulament - cadru de funcţionare a acestor consilii în care să se precizeze cum se vor organiza C.C.C., modul de funcţionare a C.C.C., procedura de colaborare a C.C.C. cu Consiliul Local al Municipiului Timişoara, posibilitatea fiecărui cetăţean de a se înscrie pe lista C.C.C., înscriere care să se facă la Primăria Municipiului Timişoara, Bd.C.D.Loga nr.1, Serviciul Centrul de Informare pentru Cetăţeni.   

                  În acest sens propun Consiliului Local al Municipiului Timişoara aprobarea Regulamentului-cadru de funcţionare al Consiliilor Consultative de Cartier.

